OpenLLM-France/wikimedia huggingface dataset:
# Edson Arantes do Nascimento

Edson Arantes do Nascimento (pell anavezetoc'h evel Pelé), ganet d'an 23 a viz Here 1940 e Três Corações (Minas Gerais, Brazil) ha marvet d'an 29 a viz Kerzu 2022 e São Paulo, a oa bet ur melldroader etrebroadel brazilian.
Graet e veze Rei do Futebol anezhañ ivez.
Daouzek gwech ha pevar-ugent en devoa douget krez gwer hag aour A Seleção etre 1957 ha 1971 ha merket seitek pal ha tri-ugent.

## Kib vell-droad ar bed

Aroager pe kreizer argader e bost dezhañ war an dachenn, kemeret en devoa perzh Pelé e pevar dalc'h :
* Kib vell-droad ar bed 1958 bet aozet e Sveden ma oa aet ar maout gant skipailh broadel Brazil evit ar wech kentañ. Perzh e oa eus ar skipailh – Gilmar - Djalma Santos, Bellini, Nílton Santos, Zito - Orlando Peçanha, Garrincha - Didi, Vavá, Pelé, Mário Zagallo – a c'hounezas (5-2) ar gourfenn ouzh hini Sveden e Råsunda fotbollsstadion (Solna) d'an 29 a viz Mezheven 1958,
* Kib vell-droad ar bed 1962 bet aozet e Chile ma oa aet ar maout gant skipailh broadel Brazil evit an eil gwech,
* Kib vell-droad ar bed 1966 bet aozet e Bro-Saoz,
* Kib vell-droad ar bed 1970 bet aozet e Mec'hiko ma oa aet ar maout gant skipailh broadel Brazil evit an teirvet gwech. Perzh e oa eus ar skipailh – Félix - Carlos Alberto, Brito, Piazza, Everaldo - Clodoaldo, Gérson - Jairzinho, Tostão, Pelé, Rivellino – a c'hounezas (4-1) ar gourfenn ouzh hini Italia en Estadio Azteca (Mec'hiko) d'an 21 a viz Mezheven 1970.

## Notennoù ha daveennoù

* ↑ (fr) Bruno Lesprit, « La mort du « roi » Pelé, légende du football mondial », Le Monde, 29 Kzu 2022.
* ↑ Unan eus al lesanvioù a zo bet roet da skipailh mell-droad Brazil.
# Eduard Douwes Dekker

Eduard Douwes Dekker (2 a viz Meurzh 1820 – 19 a viz C'hwevrer 1887), anavezetoc’h evel Multatuli, a oa ur skrivagner nederlandek en deus tapet brud gant e romant flemmus, Max Havelaar (1860), ul levr hag a zispenne an trevadennerezh en Indez Nederlandat ar Reter (Indonezia bremañ).

## E vuhez

Ganet e oa bet Eduard Douwes Dekker en Amsterdam. Da 19 vloaz ez eas da labourat evel kargiad da Indez ar Reter a oa un drevadenn nederlandat da neuze. E 1856, pa oa 36, e roas e zilez eus e bost e Jawa, heuget o welet pegen garv e oa planedenn annezidi ar vro hag en em lakaat a reas da skrivañ a-enep an drevadennouriezh hag ar ouennelouriezh.
E 1860 e teuas e levr Max Havelaar er-maez, sinet gant e anv-pluenn Multatuli (savet diwar ar gerioù latin multa tuli, "douget em eus kalz" hag ivez "gouzañvet em eus kalz"), ha brud vras a zeuas dezhañ en Izelvroioù da gentañ hag e broioù all Europa goude. En e levr e konte buhez kalet kouerien inizi Indonezia dindan yev trevadennerien an Izelvroioù. En un eil embannadur (1875) e voe lakaet gantañ ouzhpenn notennoù ha disklêriadennoù. Ne voe troet e levr e galleg nemet e 1901 ha ne voe ket taolet nemeur a evezh outañ pa zeuas er-maez e Bro-C’hall. Goude e romant kentañ e savas levrioù all, "Minnebrieven" ("Lizhiri karantez") e 1861, "Ideën" ("Soñjoù") embannet e meur a levrenn etre 1862 ha 1877, ha re all c'hoazh.
Div wech e voe dimezet. E 1875 ez eas da vevañ da Alamagn, da Wiesbaden da gentañ ha da Nieder-Ingelheim da c’houde. Eno e varvas d’an 19 a viz C’hwevrer 1887. An Nederlandad kentañ e voe o lakaat luduañ e relegoù.
Ur breur dezhañ, Jan Douwes Dekker, a oa tad-kozh da Ernest Douwes Dekker, un Nederlandad a gemeras perzh e stourm dieubidigezh Indonezia hag anavezet du-hont gant an anv Danudirja Setiabudi.

## Hêrezh

E miz Mezheven 2002 e voe anvet al levr Max Havelaar d’an oberenn nederlandek pouezusañ biskoazh gant Kevredigezh al Lennegezh Nederlandek (Maatschappij der Nederlandse Letterkunde).
An ti ma voe ganet Multatuli en Amsterdam (Korsjesportsteeg 20) zo deuet da vezañ ur mirdi en enor dezhañ, ma virer e levrioù, arrebeuri ha traoù all a oa bet dezhañ, hag e ludu.
Roet eo bet anv e romant d’ar gevredigezh Max Havelaar, savet evit kas war-raok ar c'henwerzh reizh ha deuet da vezañ ur gwir verk kenwerzhel.

## Liammoù diavaez

* Mirdi Multatuli (nl)
* Multatuli en Digitale Bibliotheek voor de Nederlandse Letteren (nl)
* Multatuli el lec’hienn flandres-hollande.hautetfort (fr)
# Edouarzh VI (Bro-Saoz)

Edouarzh VI (12 a viz Here 1537 - 6 a viz Gouere 1553) a voe roue Bro-Saoz eus 1547 betek e varv.
Mab e oa da Herri VIII ha Jane Seymour.
| En e raok: Herri VIII | Roue Bro-Saoz Roue Iwerzhon 1547 – 1553 | War e lerc'h: Jane Grey |
# Frered an deskadurezh kristen a Bloermael

Frered an deskadurezh kristen a Bloermael :
| Ardamez Frered an deskadurezh kristen a Bloermael, ar ger-stur a zo "Dieu Seul" ||
| Padelezh | 6 a viz Even 1819 - Bremañ |
| Bro | Breizh |
| Sujidigezh | Breizh Katolik Gouarnamant an Iliz gatolik |
| Skourr | Deskadurezh Katolik |
| Ger-stur | Doue nemetken/ Deo soli |
| Izili | 990 den a iliz 5 beleg |
| Doare | Skolaj |
| Krouerien | Jean-Marie de Lamennais ha Gabriel Deshayes |
| kemmañ |
Frered an deskadurezh kristen a Bloermael (latin : Institutum Fratrum instructionis christianae de Ploërmel, e berr FICP) a zo ur genvreuriezh laik gourel hag a wir pabel, dezho ar gefridi da gelenn d'ar yaouankiz. "Frered Ploermael" pe "Frered ar skolioù kristen" a reer anezho ivez e brezhoneg.
Krouet e 1819 gant an abad Jean-Marie de Lamennais (1780-1860) hag an abad Gabriel Deshayes, neuze person en Alre (1767-1841), ar c'hoant a oa ganto da sevel remziadoù mistri-skol kristen ha da zigeriñ skolioù. Ar genvreuriezh-se a zo bet savet e Ploermael, er Morbihan. Aotreet eo bet ofisiel e 1822.

## Astenn

Ur miliad bennak int hiziv o verañ skolioù e pep korn eus ar bed pe dost. Padal, e Breizh, evel just e vezont kavet ar stankañ : 2 zousennad skolioù, un 30 skolaj bennak, 15 lise, en o-zouez ul lise labour-douar e pep departamant. Sellit, da skouer, ouzh Skolaj ar C'hleuz.

## Frered anavezet

* Visant Seite

## Liammoù diavaez

* Lec'hienn ofisiel
# Fresneda

Fresneda zo un anv-lec'h spagnolek, hag a dalv kement hag onneg, ha hini meur a gumun.

## Kumunioù

* Fresneda de Cuéllar, e proviñs Segovia.
* Fresneda de Altarejos, e proviñs Cuenca.
* Fresneda de la Sierra, e proviñs Cuenca.
* La Fresneda, e proviñs Teruel.

## Pennad kar

* Fresno
# Fresneda de Altarejos

Fresneda de Altarejos zo ur gumun eus Proviñs Cuenca e Spagn.
# Fresneda de Cuéllar

Fresneda de Cuéllar zo ur gumun e Spagn e proviñs Segovia.
# Fresnay

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Fresnay, Fresnaie, ha La Fresnaie zo anvioù-lec'hioù gallek.

## Gerdarzh

Eus al latin Fraxinus, Onn.

## Lec'hioù

* Faux-Fresnay, e Marne ;
* Fresnay, en Aube ;
* Fresnay-en-Retz, e Loire-Atlantique ;
* Fresnay-l'Évêque,en Eure-et-Loir ;
* Fresnay-le-Comte,en Eure-et-Loir ;
* Fresnay-le-Gilmert, en Eure-et-Loir ;
* Fresnay-le-Long, e Seine-Maritime ;
* Fresnay-le-Samson, en Orne ;
* Fresnay-sur-Sarthe, e Sarthe ;
* La Fresnaie-Fayel, en Orne ;
* Château de Fresnay, e Mayenne ;
* La Bruyère-Fresnay, e Vimoutiers en Orne.

## Tud

* Pierre Fresnay, aktor

## Pennadoù kar

* Fresney
* Fresnoy
* Fresnes
# Fresneda de la Sierra

Fresneda de la Sierra zo ur gumun eus Proviñs Cuenca e Spagn.
# Fresneda de la Sierra Tirón

Fresneda de la Sierra Tirón zo ur gumun e Spagn e proviñs Burgos.
# Frered an deskadurezh kristen

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Frered an deskadurezh kristen a c'hall bezañ evit :
* Frered an deskadurezh kristen a Bloermael (FIC e galleg), un urzh krouet gant Jean-Marie de Lamennais
* Frered an deskadurezh kristen a Sant Gabriel, un urzh krouet gant Louis-Marie Grignion de Montfort
* Frered ar skolioù kristen (FEC e galleg), krouet gant Jean-Baptiste de La Salle
# Fresagrandinaria

Fresagrandinaria zo ur gumun en Italia, e proviñs Chieti, e rannvro Abruzzo.
# Fresnedilla

Fresnedilla zo ur gumun eus Spagn, e proviñs Ávila, en Kastilha ha León.
# En El Último Trago

En el último trago ("Er werennad diwezhañ") zo ur ganaouenn spagnolek savet gant ar sonaozour mec'hikan José Alfredo Jiménez ha kanet gant meur a zen.
Kaoz zo enni eus lonkerien en un ostaleri o vont d'evañ o banne diwezhañ.

## Kanerien

Kanet eo bet gant kanerien ranchero evel Antonio Aguilar, Chavela Vargas (en he fladenn ¡Por mi culpa!, e 2010), Flor Silvestre, Francisco "El Charro" Avitia, Lola Beltrán, José Alfredo Jiménez e-unan, hag ivez e doareoù disheñvel gant Enrique Guzmán, Tania Libertad, Concha Buika, Nicho Hinojosa, Los Rodríguez hag El Tri.

## Liammoù diavaez

* En El Último Trago kanet gant Chavela Vargas
* Pozioù ar ganaouenn
# En Nor ag er Vuhé Devot

En Nor ag er Vuhé Devot zo anv ul levr devosion embannet e Gwened e 1917 gant Mollereh er Vredér Lafolie. N'eo ket merket anv an troour el levr: Jelvestr Seveno an hini e oa.

## Istor

Un droidigezh eus un oberenn c'hallek eo, revé Sant Frañsez a Sal Eskob ha Doktor ag en Iliz. An Introduction à la vie dévote eo anv an oberenn-se, a oa bet troet dija gant Charlez ar Brizh hag embannet e 1709, hag anvet Introduction dar Vuez Devot.

## Gwelet ivez

* En or ag er vuhé devot
# En Passant

En Passant a oa ur gazetenn bortugalek gouestlet d'an echedoù embannet e Brazil e 1983. Nélson Lopes da Silva e Antônio de Oliveira PintoJuan Sebastian Morgado a oa he fenngazetennourion.

## Dave

* Rubens Filguth, Xadrez de A a Z: dicionário ilustrado, Porto Alegre : Artmed, 2005, 240 pajenn.
# En croix (barrez)

E barrez klasel e implijer an termen en croix evit deskrivañ pleustradennoù ouzh ar barre dreist-holl, da skouer ar battement tendu hag ar battement fondu, pa vezont kaset da-benn e stumm ur groaz, da lâret eo en avant ("dirak"), à la seconde ("a-gostez"), en arrière ("a-dreñv") ha neuze an avant adarre evit achuiñ
# Emzivad

Un emzivad zo ur bugel marvet e dud digantañ.

## Emzivaded vrudet

E-touez ar re vrudetañ : Lu Yu (733–804), mestr te sinaat, hag an Alaman Kaspar Hauser (~1812-1833).

## Emzivaded el lennegezh
### Kontadennoù-pobl

* Luduennig eo an emzivadez vrudetañ moarvat.

### Barzhoniezh

* Umezurtz-olerkiak ("Barzhonegoù an emzivad"), dastumad dalif euskarek gant Xabier de Lizardi (1896-1933) e 1934.

### Romantoù
#### Alamanek

* Hänsel und Gretel (1812) gant Jacob ha Wilhelm Grimm.

#### Brezhonek

* Bilzig (1924) gant Fañch al Lae.

#### Gallek

* Cosette e Les Misérables (1862) gant Victor Hugo.
* Rémi, e Sans famille (1878) gant Hector Malot (1830-1907).

#### Saoznek

* Jane Eyre, er romant heñvelanvet (1847) gant Charlotte Brontë (1816-1855).
* Oliver Twist, en Oliver Twist; or, The Parish Boy's Progress (1838) gant Charles Dickens.
* Huckleberry Finn, en Adventures of Huckleberry Finn (1884) gant Mark Twain.
* Harry Potter e romantoù J. K. Rowling.
* tad • mamm • gwaz • gwreg • pried • ozhac'h • breur • c'hoar •
* mab • merc'h • emzivad • emzivadez • minor • minorez • dalif • dalifez • pennhêr • pennhêrez •
* tad-kozh • mamm-gozh • mab-bihan • douaren • merc'h-vihan • tad-kuñv • mamm-guñv •
* eontr • moereb • kenderv • keniterv • ni • niz • nizez •
* tad-kaer • mamm-gaer • mab-kaer • deuñv • merc'h-kaer • breur-kaer • c'hoar-gaer•
•tadeg • mammeg • mabeg • merc'heg • breureg • c'hoareg
* leztad • lezvamm • lezvab • lezverc'h • lezvreur • lezc'hoar •
Gwelout ivez : • kar - kerentiezh - tud • eured - dimeziñ - priedelezh - bugel - intañv
a vo kavet e Wikimedia Commons.
# En Aviel

En Aviel zo ul levr brezhonek gant J. B. Oliereu, e yezh Gwened, embannet e 1913.
# En dedans (barrez)

E barrez klasel e implijer an termen en dedans evit deskrivañ ur fiñvadenn kelc'hiek he stumm ma krog ar c'har oberiant, d.l.e an hini o fiñval, en arrière ("war-dreñv") pe à la seconde ("a-gostez") ha neuze e vez kaset en avant ("war-raok") o vont a gleiz da zehoù evit ar c'har dehoù hag a zehoù da gleiz evit ar c'har gleiz.
Da skouer, gant ur rond de jambe en dedans, o kregiñ er c'hentañ emstumm e lakaer an troad (kleiz pe dehoù) e tendu en arrière, ha neuze e vez kaset da tendu à la seconde a-raok distreiñ , oc'h achuiñ er c'hentañ emstumm adarre.
Gant ur pirouette en dehors e tro an dañser(ez) war-du kostez ar c'har m'emañ en he/e sav warni.

## Gwelit ivez:

* En dehors
# En Enor d'hon Ael Mat

En Enor d'hon Ael Mat (skrivet Enn Henor d'hon El-Mad gwechall) zo ur c'hantik brezhonek e yezh Leon, kanet war ton Ar barz baleer.
    Va diouallit, Elik Doue,
    Mirit va c'horf ha va ene. (bis)
    Diskouezit d'inn e peb amzer
    Bolontez santel va Zalver.
    Va mirit diouz ann drouk-spered
    Ha dreist peb tra diouz peb pec'hed.
    Lakit evez na venn troumplet
    Dre 'r fallagriez zo er bed.
    Em c'hichennik chomit atao,
    Dreist holl pa zeui heur ar maro.
    Roit d'inn neuze kalz a zaelou
    De vouela va holl fec'hejou.
    Evit ma c'hellin da Zoue
    E stad vad renta va ene.
Testenn embannet e-barzh Kantikou brezounek. Eskopti Kemper ha Leon, Kemper, Moulerez Ru an Dudchentil, 7, Mouller ann Eskopti, ann 2 a viz Here 1908.
# De Havilland DH.98 Mosquito

An de Havilland DH/98 Mosquito (“moustik”), lesanvet "Mossie", a oa un nijerez vrezel liesperzh eus Breizh-Veur. Implijet eo bet dreist-holl da nijerez emgann-ha-bombezañ e-kerzh an Eil Brezel-bed ha war-lerc'h, gant ar Royal Air Force, ha gant meur a aerlu all. Lesanvet e oa ivez "the wooden wonder" (ar marzh koad), pe c'hoazh "the timber terror" (ar spont prenn) abalamour ma oa efedus-kenañ, ha dre ma oa ur c'harr-nij savet e prenn — ar pezh a oa divoas-krenn d'an ampoent hag aet e-maez a c'hiz — diaes da welet dre-se gant ur radar war ar marc'had, hag unan eus nijerezioù primañ hec'h amzer. Daou zen a veze e-bourzh, ul levier hag ul loman-bombezer. Al Luftwaffe a glasko dreveziñ ar c'harr-nij-se gant o Focke-Wulf Ta 154 Moskito.

## Liammoù diavaez

a vo kavet e Wikimedia Commons.
* (en) Pajenn ar Mosquito war Mossie.org
# De La Tour

De la Tour pe de La Tour zo un anv-tiegezh gallek.

### Breizh

* François de la Tour, eskob Treger eus 1583 da 1587

### Bro-C'hall

* Tiegezh de La Tour du Pin, un tiegezh eus proviñs kozh Viennois
* Tiegezh de La Tour-Châtillon de Zurlauben
* Tiegezh de La Tour d'Auvergne, genidik eus La Tor d'Auvèrnha en Aovergn, hag en he zouez :
** Henri de La Tour d'Auvergne (1611-1675), jeneral gall
** Théophile-Malo Corret de La Tour d'Auvergne (1743-1800), soudard ha keltiegour breizhat
* Maurice-Quentin de La Tour (1704-1788), poltredour ha pastelour

### Bro-Saoz

* Frances de la Tour (g. e 1944), aktourez
* Andy de la Tour (g. e 1949), aktour

### Loren

* Georges de La Tour (1593-1652), livour

## Gwelet ivez

* Delatour
* Deltour
* Latour
* Tour
# De Magere Compagnie

Korporaalschap van kapitein Reinier Reael, anavezet ivez evel De Magere Compagnie ("ar gompagnunezh treut") zo un daolenn vras gant al livour izelvroat Frans Hals, hogen peurechuet gant e genvroad Pieter Codde, ma weler ur Schutterij, da lavarout eo ur bagad armet, karget da zifenn kêr.
# De Moeren

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
De Moeren a c'hell bout:
* ur gumun a-wechall a Flandrez Belgia: De Moeren (Flandrez Belgia); ul lodenn eus kumun Veurne eo bremañ;
* ur gumun a Flandrez Frañs: De Moeren (Flandrez Frañs);
* ur rannvro gant gwernioù gwechall: De Moeren (gwernioù), a ramp war an harzoù etre Frañs ha Belgia;
* ur rannvro naturel e proviñs Noord-Brabant en Izelvroioù: De Moeren (Izelvroioù).
# De Moeren (Flandrez Belgia)

De Moeren, De Moern e flandrezeg kornôgel, a oa ur gumun nepell ag aod Mor an Hanternoz e Flandrez Belgia e rannvro Westhoek hag e proviñs Kornôg-Flandrez. Emañ bremañ e kumun Veurne.
De Moeren :
| Skoed | |
| Lec'hiadur | |
| Riez | Belgia |
| Rannvro | Rannvro Flandrez |
| Proviñs | Kornôg-Flandrez |
| Arondisamant | Veurne |
| Kumun | Veurne |
| Kod post | 8630 |
| Kod pellgomz | 058 |
| Maer | |
| Gorread | 11,58 km² |
| Hed | 02° 36' .." Reter |
| Led | 51° 02' .." Norzh |
| Uhelder | .. m |
| Poblañs hep kontoù doubl | 126 (14.02.2008) |
| Stankter | 11 a./km² |

## Emdroadur ar boblañs

Dave:NIS, www.westhoek.be ha kêr Veurne
# De Klijte

De Klijte :
| Lec'hiadur De Klijte e Kumun Heuvelland | |
| Riez | Belgia |
| Kumuniezh | Kumuniezh flandrezek |
| Rannvro | Flandrez |
| Proviñs | Kornôg-Flandrez |
| Arondisamant | Ieper |
| Kumun | Heuvelland |
| Kod post | 8954 |
| Kod pellgomz | 057 |
| Gorread | 4,93 km2 |
| Led | 50° 47' 52 Norzh |
| Hed | 02° 44' 44 Reter |
| Uhelder | .. m |
| Poblañs hep kontoù doubl | 576 (2001) |
| Stankter | 122 a./km² |
De Klijte en izelvroeg, De Klyte e flandrezeg kornogel, anv lec’hiel De Kliete a zo ur rann-gumun eus Heuvelland e Kornôg-Flandrez e Belgia . Ul lodenn eus kumun Reningelst e oa gwechall; gant lezenn 1977 eo bet lakaet e kumun nevezHeuvelland.
# De Haan

    Evit implijoù all, gwelet De Haan (disheñvelout).
a vo kavet e Wikimedia Commons.
De Haan (flandrezeg kornôgel :D'n Oane ; galleg : Le Coq) zo ur gumun e Flandrez Belgia war aod Mor an Hanternoz.
* Lec'hiadur
* Banniel
* Skoed

## Douaroniezh

* Gorread : 46,14 km²
* Poblañs (2022) : 12 740 a dud
* Stankter : 276 den/km²
# De Haan (disheñvelout)

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
De Haan ("ar c'hilhog" e nederlandeg) zo anv meur a dra :
Un anv-den nederlandek eo ivez :
* Annemiek de Haan, roeñverez eus an Izelvroioù
* Calvin de Haan, c'hoarier hockey war skorn eus Kanada
* Ferry de Haan, melldroader izelvroat
* Foppe de Haan, melldroader ha gourdoner izelvroat
* Jacob de Haan, sonaozer izelvroat
* Jacob Israël de Haan (1881–1924), skrivagner yuzev eus an Izelvroioù
* Jan de Haan, soner ha sonaozer izelvroat
* Jo de Haan, marc'hhouarner izelvroat
* Meijer de Haan (1852–1895), livour izelvroat
* Setske de Haan, gwir anv Cissy van Marxveldt, skrivagnerez levrioù bugale
* Wilhem de Haan (1801–1855), loenoniour izelvroat
# De Marne

De Marne (distagañ : ) a zo ur gumun e proviñs Groningen en Izelvroioù. Krouet eo bet ar gumun e 1990 p'eo bet kendeuzet Eenrum, Kloosterburen, Leens hag Ulrum. Ar c'hêrioù ha kêriadennoù da-heul a ya d'ober ar gumun : Broek, Eenrum, Hornhuizen, Houwerzijl, Kleine Huisjes, Kloosterburen, Kruisweg, Lauwersoog, Leens, Mensingeweer, Molenrij, Niekerk, Pieterburen, Schouwerzijl, Ulrum, Vierhuizen, Warfhuizen, Wehe-den Hoorn, Westernieland, Zoutkamp, Zuurdijk.

## Kuzul-kêr

E kuzul-kêr De Marne ez eus 15 dileuriad :
* PvdA : 5 dileuriad
* CDA : 3 dileuriad
* ChristenUnie : 3 dileuriad
* GroenLinks: 2 zileuriad
* VVD : 2 zileuriad
# Füzuli

Füzuli zo ur rayon eus Azerbaidjan, e kreisteiz ar vro. An hanter eus ar rayon zo aloubet gant Armeniz republik Nagorno Karabac'h abaoe 1993.
g • ka • ke Rannoù melestradurel Azerbaidjan :
| Rayonoù | Abşeron · Ağcabədi · Ağdam · Ağdaş · Ağstafa · Ağsu · Astara · Babək · Balakən · Bərdə · Beyləqan · Biləsuvar · Cəbrayıl · Cəlilabad · Culfa · Daşkəsən · Füzuli · Gədəbəy · Goranboy · Göyçay · Göygöl · Hacıqabul · İmişli · İsmayıllı · Kəlbəcər · Kəngərli · Kürdəmir · Laçın · Lənkəran · Lerik · Masallı · Neftçala · Oğuz · Ordubad · Qax · Qazax · Qəbələ · Qobustan · Quba · Qubadlı · Qusar · Saatlı · Sabirabad · Salyan · Samux · Sədərək · Siyəzən · Şabran · Şahbuz · Şamaxı · Şəki · Şəmkir · Şərur · Şuşa · Tərtər · Tovuz · Ucar · Xaçmaz · Xızı · Xocalı · Xocavənd · Yardımlı · Yevlax · Zaqatala · Zəngilan · Zərdab |
| Kêrioù | Bakı · Gəncə · Lənkəran · Mingəçevir · Naftalan · Naxçıvan · Sumqayıt · Şəki · Şirvan · Şuşa · Xankəndi · Yevlax |
# GF-Flammarion

GF-Flammarion zo anv un dastumad levrioù gallek.
C'hoarvezout a ra an anv eus an embannadurioù Garnier Frères (a-wechoù Garnier et Frères, pe Garnier hepmui) a oa un ti-embann gall (1833-1983) hag ul levrdi e Pariz (Bro-C'hall). Chomet eo ar merkoù GF (GF-Flammarion, GF-Dossier, GF-Étonnants Classiques, ha GF-Corpus, deuet da vout GF-Corpus/Philosophie ha GF-Corpus/Lettres, GF-Philosophie, etc.) e ti Flammarion, ha Classiques Garnier e ti Infomedia.
# Fürst

Fürst eo an anv alamanek roet d'ur priñs o ren en ur briñselezh.
Kar eo an anv d'ar ger saoznek first, kentañ.
# G8

Ar G8 (evit Group of eight, bodad an eizh) a zo ur bodad kendivizout ekonomikel ennañ eizh bro e-touez ar re greñvañ o ekonomiezh. Ennañ emañ: ar Stadoù-Unanet, Japan, Alamagn, Frañs, ar Rouantelezh-Unanet, Italia, Kanada ha Rusia. Bep bloaz e vez bodet prezidant pe pennoù gouarnamantoù ar broioù-se evit un emvod war-lein. En emvod-se e vez pedet ivez Prezidanted Kengor Europa ha Kuzul Europa. Da geñver an emvod war-lein-se e vez alies manifestadegoù gant an altermondialisted.
Savet eo bet e 1975, gant an anv G6 da gentañ, deuet da vezañ G7 pa oa bet pedet Kanada (1976), ha G8 gant Rusia (1998). N'emañ ket e-barzh ar broioù bras war ziorren, kreñv o ekonomiezh, evel Sina, Brazil, India, Mec'hiko hag Afrika ar Su, daoust ma vez kenlabour ganto.
a vo kavet e Wikimedia Commons.
# Führer

Führer (sturier, pe rener) eo an titl a voe roet da Adolf Hitler da vare an Trede Reich naziat. Bez' e oa ivez ur stumm sañset hiroc'h hag ofisieloc'h, "Führer und Reichskanzler" (sturier ha kañseller ar Reich) a veze implijet e prezegennoù ha kelaouennoù ofisiel.
Implijet eo bet hag e vez c'hoazh titloù gant an hevelep talvoudegezh gant diktatourien all er bed a-bezh.
Skwerioù:
* "Caudillo (de España)" (sturier Spagn) gant Francisco Franco ha kalz pennoù bras Amerika spagnolek
* "Vodca" ['vodtsa] (sturier) gant Jozef Tito, diktatour Slovakia etre 1939 ha 1945
* "Poglavnik Nezavisne Države Hrvatske" (sturier stad dieub Kroatia) gant Ante Pavelić, diktatour Kroatia etre 1941 ha 1945
* "Fører" (kv. alamaneg "Führer") gant Vidkun Quisling, kentañ ministr Norvegia dindan an aloubidigezh naziat
* "Conducător" gant Ion Antonescu ha Nicolae Ceauşescu, dikatatourien Romania
* "Duce" gant Benito Mussolini, diktatour Italia etre 1923 ha 1945
* "Widaehan ryŏngdoja" (koreaneg: 위대한 령도자) (sturier karet) gant Kim Jong-il, diktatour Norzhkorea (1994-2011)
* "Wěidà Lǐngxiù" (sinaeg: 伟大领袖毛主席) (Sturier Meur) gant Mao Zedong e Republik Pobl Sina
* "El Benefactor" (ar madoberour) gant Rafael Trujillo, diktatour ar Republik Dominikan etre 1930 ha 1961.
# Fürth

Fürth zo ur gêr zizalc'h eus Alamagn, e Franken, e stad Bavaria.
Tost-tre eo da gêrioù Nürnberg (7 km er reter) hag Erlangen (13 km en hanternoz). Bremañ e stumm un tolpad-kêrioù ganto.
En enep diouzh ar pezh a zo c'hoarvezet e meur a gêr alaman, ne oa ket bet graet kalz a zistruj e Fürth e dibenn an Eil Brezel-bed. Abalamour da se eo chomet ar gêr gozh evel ma oa.
Al linenn hent-houarn kentañ a voe savet en Alamagn a oa etre Fürth ha Nürnberg.

## Kêrioù gevellet

Gevellet eo Fürth gant ar c'hêrioù-mañ :
* Limoges (Bro-C'hall)
* Renfrewshire (Bro-Skos)
* Marmaris (Turkia)
* Xylokastro (Gres)

## Tud brudet

* Ludwig Erhard, kañseller Alamagn ar C'hornôg
* Henry Kissinger, Sekretour Stad e Stadoù Unanet Amerika
* Jakob Wassermann, skrivagner

## Liammoù diavaez

a vo kavet e Wikimedia Commons.
* Lec'hienn ofisiel Fürth
# GDE

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
GDE a dalv evit
* berranv aerborzh Gode, en Etiopia,
* berranv ar gourde, moneiz Haiti
* berranv ar gompagnunezh c'hall Guy Dauphin Environnement, a Normandi, a glask douarañ lastez dañjerus e Plourae.